Raja Nor Mahani

Raja Nor Mahani Binti Almarhum Raja Shahar Shah (18 Oktober 1942 - 3 Oktober 2017) merupakan Raja Puan Besar Perak dari 2014 hingga 2017 sebagai permaisuri kepada Raja Jaafar. Baginda merupakan anakanda sulung baginda berdua dan puteri sulung kepada Raja Haji Shahar Shah dan Che Yang Sharifah.

Pendidikan
Baginda itu menerima pendidikan awal Sekolah Raja Chulan di Ipoh dan baginda juga merupakan bekas pelajar St. John Insitution di Kuala Lumpur serta Kolej Tunku Kurshiah, Negeri Sembilan, Malaysia sebelum melanjutkan pelajaran ke Universiti Malaya, Kuala Lumpur.

Kerjaya
Baginda merupakan bekas Timbalan Yang Dipertua Persatuan Pandu Puteri Malaysia.

Raja Puan Muda Perak
Sebelum itu, Raja Nor Mahani dikurniakan gelaran Raja Puan Muda Perak berikutan suaminya, Raja Jaafar diisytihar sebagai Raja Dihilir Perak pada 1998.

Raja Puan Besar Perak
Baginda dimasyhurkan sebagai Raja Puan Besar Perak pada 20 Jun 2014 di hadapan Sultan Perak, Sultan Nazrin Muizzuddin Shah di Istana Iskandariah, Kuala Kangsar, Perak

Perkahwinan Diraja
Baginda mendirikan rumah tangga bersama Raja Jaafar pada 1973 dan dikurniakan sepasang cahaya mata iaitu Raja Shah Azman dan Raja Nor Azwina.

Mangkat
Baginda mangkat di Petaling Jaya, Selangor pada pukul 5.07 petang waktu tempatan pada 3 Oktober 2017.

Kurniaan Darjah Kebesaran

 50px Darjah Kerabat Azlani (D.K.A.) 1 Julai 2014

 50px Darjah Seri Paduka Cura Si Manja Kini (S.P.C.M)

 50px Darjah Paduka Cura Si Manja Kini (P.C.M)

Nama Penuh Raja Nor Mahani berserta gelaran rasmi ialah:

Duli Yang Teramat Mulia Raja Puan Besar Perak Darul Ridzuan Raja Nor Mahani Binti Almarhum Raja Shahar Shah, DKA, SPCM, PCM

Gelaran dan dihormati
 18 Oktober 1942 - 3 Febuari 1984 : Yang Mulia Raja Nor Mahani Binti Raja Shahar Shah
 3 Febuari 1984 - 19 April 1998 : Yang Amat Mulia Raja Nor Mahani Binti Almarhum Raja Shahar Shah
 19 Aprl 1998 - 1 Julai 2014 : Duli Yang Amat Mulia Raja Nor Mahani Binti Almarhum Raja Shahar Shah, Raja Puan Muda Perak Darul Ridzuan
  1 Julai 2014 - 3 Oktober 2017 : Duli Yang Teramat Mulia Raja Nor Mahani Binti Almarhum Raja Shahar Shah,  Raja Puan Besar Perak Darul Ridzuan

Lihat juga
 Negeri Perak
 Raja Puan Muda Perak
 Raja Puan Besar Perak

Rujukan

Pautan luar

|-